চিত্তপ্রসাদকে শুধুমাত্র দুর্ভিক্ষের চিত্রী হিসেবে চিত্রায়ণে অধিক আগ্রহ তাঁর অন্য সৃষ্টিসম্ভারকে খানিকটাও হলেও আড়াল করে। একজন শিল্পীর সৃষ্টির গায়ে বিশেষ ধারা বা সামাজিক-রাজনৈতিক চেতনার মোহর লেগে গেলে তা মুছে ফেলে নতুন পরিচয় নির্মাণ করা বেশ মুশকিলই। চিত্তপ্রসাদ দুর্ভিক্ষের ছবি বেশি এঁকেছেন হয়তো, কিন্তু খেলনাহাতি, বেত বোনা, দৌড়, ফসলকাটা, রাখালছেলে, রামায়ণ চিত্রণ, ফুল ইত্যাদি ছবি দেখলে এ-ধারণা পাল্টে যেতে বাধ্য।